Драги студенти,

Српско аналитичко друштво вас позива на интернационалну конференцију “Film and Analytical Psychology” која ће бити одржана у згради Југословенске Кинотеке у Узун Мирковој улици 1 у Београду од 2. до 4. јуна 2023.

Конференција се одржава у организацији Српског аналитичког друштва (SAS), у сарадњи са Италијанским удружењем за аналитичку психологију

(Associazione Italiana Psicologia Analitica, AIPA), а уз академску подршку Међународног удружења за аналитичку психологију (International Association for Analytical Psychology, IAAP) и Факултета драмских уметности из Београда.

Током овог тродневног сусрета, трудићемо се да обезбедимо дијалошки простор за сусрет концепата аналитичке психологије и филмског стваралаштва као изузетног начина експресије људске душе. Као амплификација, филм нуди садржаје који илуструју садржаје психе, продубљују и обогаћују клинички и аналитички рад са људима. Истраживање симболичког језика филма, света покретних слика које израњају из унутрашњег света уметника, а одсликавају колективно свесно и несвесно и резонирају са унутрашњим сликама гледалаца, од изузетног је значаја за психологију.

Конференција ће окупити психологе, аналитички оријентисане психотерапеуте, IAAP рутере и кандидате, филмске ствараоце и теоретичаре филма, као и студенте друштвених и хуманистичких наука који ће имати прилику да прате предавања и дискусионе групе еминентних стручњака из области аналитичке психологије и филма.

Било би нам задовољство да се овом догађају прикључе и студенти Филозофског факултета.

Цена за студенте: 4000 динара

Пријава на имејл: info.fapconference@gmail.com

www.fapconference.com